ନିରାମୟ କାଉଣ୍ଟରରେ ମିଳୁଛି ଭୁଲ ଔଷଧଃ ଔଷଧ ଖାଇ ରୋଗୀ ଗୁରୁତର\nଜୟପୁର,୮।୩ (ଡି.ଏନ୍.ଏ.) ଜୟପୁରସ୍ଥିତ ଉପଖଣ୍ଡ ଚିକିତ୍ସାଳୟର ନିରାମୟ ଔଷଧ କାଉଣ୍ଟରରେ ଡାକ୍ତର ଲେଖିଥିବା ରକ୍ତଚାପ ନିୟନ୍ତ୍ରଣ ବଦଳରେ ବ୍ୟଥା ଦୂରକାରୀ ଔଷଧ ଦିଆଯାଇଛି। ଏହାକୁ ଖାଇ ଜଣେ ରୋଗୀ ଗୁରୁତର ହୋଇଛନ୍ତି। ତୁରନ୍ତ ଚିିକିତ୍ସା ଯୋଗୁ ତାଙ୍କ ସ୍ବାସ୍ଥ୍ୟାବସ୍ଥାରେ ସୁଧାର ଆସିଥିଲା।\nନିରାମୟ କାଉଣ୍ଟରରେ ମିଳୁଛି ଭୁଲ ଔଷଧଃ ଔଷଧ ଖାଇ ରୋଗୀ ଗୁରୁତର\t March 8th, 23:28 PM March 8th, 23:28 PM\nଜୟପୁର,୮।୩ (ଡି.ଏନ୍.ଏ.) ଜୟପୁରସ୍ଥିତ ଉପଖଣ୍ଡ ଚିକିତ୍ସାଳୟର ନିରାମୟ ଔଷଧ କାଉଣ୍ଟରରେ ଡାକ୍ତର ଲେଖିଥିବା ରକ୍ତଚାପ ନିୟନ୍ତ୍ରଣ ବଦଳରେ ବ୍ୟଥା ଦୂରକାରୀ ଔଷଧ ଦିଆଯାଇଛି। ଏହାକୁ ଖାଇ ଜଣେ ରୋଗୀ ଗୁରୁତର ହୋଇଛନ୍ତି। ତୁରନ୍ତ ଚିିକିତ୍ସା ଯୋଗୁ ତାଙ୍କ ସ୍ବାସ୍ଥ୍ୟାବସ୍ଥାରେ ସୁଧାର ଆସିଥିଲା। ଗତ ସୋମବାର ଜୟପୁର ପାରବେଡ଼ା ଅଞ୍ଚଳର ଜଣେ ବୟସ୍କ ବ୍ୟକ୍ତି କେ. ଆପ୍ପାରାଓ ଆଚାରୀ ଅସୁସ୍ଥ ଥିବା ଯୋଗୁ ପୁଅ ସହ ଜୟପୁର ଉପଖଣ୍ଡ ଚିକିତ୍ସାଳୟକୁ ଯାଇଥିଲେ। ଡ୍ୟୁଟିରେ ଥିବା ଡାକ୍ତର ତାଙ୍କର ପରୀକ୍ଷା କରିବାବେଳେ ରକ୍ତଚାପ ୧୭୦/୧୧୦ ରହିଥିଲା। ଏଥିପାଇଁ ଡାକ୍ତର ଔଷଧ ଲେଖିଥିଲେ। ଔଷଧ ଆଣିବା ପାଇଁ ଆଚାରୀଙ୍କ ପୁଅ ନିରାମୟ କାଉଣ୍ଟରରେ ପହଞ୍ଚି ବେଳେ ସେଠାରେ ଦାୟିତ୍ୱରେ ଥିବା ଫାର୍ମାସିଷ୍ଟ କିମ୍ବା ତାଙ୍କ ସହାୟକ ନ ଥିଲେ। ନର୍ସିଂ ଟ୍ରେନିଂ ନେଇଥିବା କିଛି ଛାତ୍ରୀ କାଉଣ୍ଟରରେ ଔଷଧ ଦେବା କାମରେ ଥିଲେ। ସେମାନଙ୍କ ମଧ୍ୟରୁ ଜଣେ ଛାତ୍ରୀ ରକ୍ତଚାପ ନିୟନ୍ତ୍ରଣ ବଦଳରେ ବ୍ୟଥା ଦୂର ଲାଗି ଔଷଧ ଦେଇଥିଲେ। ଆଚାରୀ ଏହା ଖାଇବା ପରେ ତାଙ୍କ ଅବସ୍ଥା ଅଧିକ ଗୁରୁତର ହୋଇଥିଲା । ରକ୍ତଚାପ ବୃଦ୍ଧି ପାଇ ୧୯୦/୧୩୦ ହୋଇଯାଇଥିଲା। ତାଙ୍କୁ ପୁଣି ଚିକିତ୍ସାଳୟକୁ ଅଣାଯାଇଥିଲା।ଚିକିତ୍ସା କରୁଥିବା ଡାକ୍ତର ଔଷଧ ଷ୍ଟ୍ରିପକୁ ଦେଖିବା ପରେ ଏହା ଭୁଲ୍ ଥିବା ଜାଣିପାରିଥିଲେ। ଡାକ୍ତର ପୁଣିଥରେ ଚିକିତ୍ସା କରିଥିଲେ। ଆଚାରୀଙ୍କ ପରିବାର ଡାକ୍ତରଙ୍କ ଦ୍ୱାରା ଲିଖିତ ଔଷଧ ଆଉ ନିରାମୟରୁ ନଆଣି ବାହାର ଦୋକାନରୁ କିଣିଥିଲେ। ଚିକିସତଳୟରେ ଏଭଳି ଖାମଖିଆଲ ନୀତି ଯୋଗୁ ରୋଗୀଙ୍କ ସ୍ବାସ୍ଥ୍ୟ ପ୍ରତି ବିପଦ ଆଶଙ୍କା ପ୍ରକାଶ ପାଉଛି। ଚିକିସତ୍ାଳୟ ସୁପରିଣ୍ଟେଣ୍ଡେଣ୍ଟ ଡା. ଦଧିବାମନ ତ୍ରିପାଠୀ କହିଛନ୍ତି ଏହାର ତଦନ୍ତ କରାଯିବ।
